31997R0060
L 014/28
JURNALUL OFÍCIAL AL UNIUNII EUROPENE
REGULAMENTUL (CE) NR. 60/97 AL COMISIEI
din 16 ianuarie 1997
de modificare a Regulamentului (CEE) nr. 1859/82 privind selectarea exploatațiilor cu evidență contabilă proprie în vederea determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană (1), modificat ultima dată de Regulamentul (CE) nr. 2801/95 (2), în special articolul 4 alineatul (4) și articolul 6 alineatul (2),
întrucât articolul 3 din Regulamentul (CEE) nr. 1859/82 al Comisiei (3), modificat ultima dată de Regulamentul (CE) nr. 1381/96 (4), fixează numărul de exploatații cu evidență contabilă proprie selectate pe fiecare diviziune în parte, pentru fiecare an contabil; întrucât, în scopul unei mai bune acoperiri a câmpului de observație în ceea ce privește exploatațiile agricole din Italia și Finlanda, numărul de exploatații cu evidență contabilă proprie selectate în fiecare diviziune din statele membre menționate anterior ar trebui stabilit pentru 1997 și pentru anii contabili următori; întrucât anexa I la Regulamentul (CEE) nr. 1859/82 ar trebui modificată în consecință;
întrucât măsurile prevăzute în prezentul regulament sunt în conformitate cu avizul Comitetului comunitar pentru rețeaua de informații contabile agricole,
ADOPTĂ PREZENTUL REGULAMENT:
Articolul 1
Tabelele referitoare la Italia și Finlanda din anexa I la Regulamentul (CEE) nr. 1859/82 se înlocuiesc cu tabelele anexate la prezentul regulament.
Articolul 2
Prezentul regulament intră în vigoare în a șaptea zi de la publicarea sa în Jurnalul Oficial al Comunităților Europene.
Prezentul regulament se aplică începând cu anul contabil 1997.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 ianuarie 1997.